התקנה והסרה

בשביל להשתמש בפקודות המאקרו בכל המסמכים במחשב יש להתקין את התוסף.

להתקנת התוסף במחשב יש ללחוץ על המאקרו 'התקנה הסרה', להסרת התוסף יש ללחוץ על המאקרו שוב ולפעול לפי ההוראות.

יצירת הפניות מקושרות באותו מסמך

הפניה מקושרת למספר הערה

העמדת הסמן במיקום שבו רוצים לכתוב את ההפניה >> כתיבת מספר הערה שאליה רוצים להפנות באותיות או במספרים >> הפעלת המאקרו 'הפניה להערה'.

תוספת - המאקרו עובד גם כאשר מספר הערה נבחר לפני הפעלת המאקרו.

הפניה מקושרת לעמוד שבו נמצא סימניה

שלב ראשון - בחירת טקסט מיקום ההפניה >> הפעלת מאקרו 'הפניה לסימניה'.

שלב שני - העמדת הסמן במקום שבו רוצים לכתוב את ההפניה לסימניה >> 'הדבק'.

יצירת הפניות מקושרות ממסמך למסמך

הפניה מקושרת למספר הערה

העמדת הסמן במסמך שבו רוצים לכתוב את ההפניה >> כתיבת מספר הערה שאליה רוצים להפנות במסמך אחר באותיות או במספרים >> הפעלת המאקרו 'הפניה להערה במסמך אחר'.

תוספת - המאקרו עובד גם כאשר מספר הערה נבחר לפני הפעלת המאקרו.

תוספת 2 - אפשר להשתמש במאקרו זה גם ליצירת הערה באותו מסמך על ידי השארת חלון של שם המסמך ריק.

הפניה מקושרת לעמוד שבו נמצא סימניה

שלב ראשון - בחירת טקסט מיקום ההפניה >> הפעלת מאקרו 'הפניה לסימניה'.

שלב שני - העמדת הסמן במסמך אחר במקום שבו רוצים לכתוב את ההפניה >> 'הדבק'.

העברת סמן למיקום ההפניה מקושרת באותו מסמך או במסמך אחר

כאשר נמצאים במסמך אחד ומופיע בו הפניה מקושרת ורוצים להעביר את הסמן למקום שבו נמצאת ההפניה יש להפעיל את המאקרו 'העברת סמן למיקום ההפניה'.

עדכון הפניות מקושרת ממסמך למסמך

כאשר רוצים לעדכן מסמך שיש בו הפניות מקושרות למסמך אחר יש להפעיל את המאקרו 'עדכון הפניות מקושרות ממסמך למסמך'.

לאחר הפעלת המאקרו ההפניות שנמצאו במסמך אחר נעולות מפני עדכון ידני, וכך אפשר לעדכן את כל שאר ההפניות במסמך בלי לפגוע בעדכון של המאקרו, כאשר רוצים לחזור ולעדכן את ההפניות שנמצאות במסמך אחר, צריך להפעיל שוב את המאקרו ולבחור באפשרות 'עדכן הפניות נעולות' (כמובן שבכל שלב ניתן לבטל את הנעילה של ההפניות למסמך אחר בצורה ידנית).

במידה ויש הפניות לכמה מסמכים, לאחר הפעלת המאקרו על מסמך אחד, צריך לחזור ולהפעיל את המאקרו על מסמך נוסף ולבחור באפשרות 'לא לעדכן הפניות נעולות' כדי שהמאקרו לא יבטל את העדכון של המסמך הראשון.

הגדרות המאקרו

הגדרות המאקרו 'הפניה להערה' - המאקרו בוחר את המילה שנמצאת לפני מיקום הסמן, ובודק את הערך או הגמטריא שלה ויוצר הפניה למספר הערה זה, במידה ואין הערה בשווי של המספר או הגמטריא המאקרו לא עושה דבר.

הגדרות המאקרו 'הפניה לסימניה' - המאקרו יוצר סימניה נסתרת במיקום הסמן, שם הסימניה הוא התאריך והשעה הנוכחיים, לאחר מכן המאקרו יוצר הפניה לסימניה וגוזר את ההפניה, וכך אפשר להדביק את ההפניה במסמך המבוקש או במסמך אחר.

הגדרות המאקרו 'הפניה להערה במסמך אחר' - המאקרו בוחר את המילה שנמצאת לפני מיקום הסמן ובודק את הערך או הגמטריא שלה, יוצר הפניה להערה המבוקשת במסמך המבוקש לפי הערך או הגמטריא, גוזר את ההפניה, ומדביק את התוצאה במסמך מקור, במידה ואין הערה בשווי של המספר או הגמטריא המאקרו לא עושה דבר.

הגדרות המאקרו 'העברת סמן למיקום ההפניה' - המאקרו מחפש את השדה הקרוב כלפי מטה ביחס לסמן או בתוך טווח בחירת טקסט, והמאקרו מחפש את מיקום הסימניה במסמך זה, במידה והסימניה נמצאה המאקרו יעביר את הסמן למיקום הסימניה, במידה והסימניה לא נמצאה, המאקרו מבקש לכתוב שם מסמך פתוח, והמאקרו יחפש את הסימניה במסמך המבוקש, במידה והסימניה נמצאה המאקרו יעביר את הסמן למיקום הסימניה במסמך המבוקש, במידה והסימניה לא נמצאה המאקרו ישאיר את הסמן במסמך מקור.

הגדרות המאקרו 'עדכון הפניות מקושרות ממסמך למסמך' - המאקרו בוחר את כל המסמך מקור ומעדכן את כל ההפניות, לאחר מכן כל הפניה שהתוצאה שלה היא 'שגיאה' המאקרו בודק האם הסימניה שלה נמצאת במסמך המבוקש, במידה ונמצאה הסימניה, המאקרו מעתיק את ההפניה ממסמך המקור למסמך המבוקש, מעדכן את ההפניה ונועל את ההפניה, גוזר את ההפניה ומדביק בחזרה במסמך מקור, במידה ולא נמצאה הסימניה, המאקרו לא עושה דבר.